CELEX: 32017D1851
Language: ro
Date: 2017-10-11 00:00:00
Title: Decizia de punere în aplicare (UE) 2017/1851 a Comisiei din 11 octombrie 2017 de modificare a anexei II(E) la Decizia 92/260/CEE în ceea ce privește cerințele pentru pesta cabalină africană pentru caii înregistrați admiși temporar din Algeria, Kuweit, Maroc, Oman, Qatar, Tunisia și Turcia și de modificare a anexei I la Decizia 2004/211/CE în ceea ce privește rubrica referitoare la Emiratele Arabe Unite din lista țărilor terțe și a părților acestora din care sunt autorizate importurile în Uniune de ecvidee vii și de material seminal, de ovule și de embrioni de ecvidee [notificată cu numărul C(2017) 6775] (Text cu relevanță pentru SEE. )

13.10.2017   
            
            
               RO
            
            
               Jurnalul Oficial al Uniunii Europene
            
            
               L 264/20
            
         DECIZIA DE PUNERE ÎN APLICARE (UE) 2017/1851 A COMISIEI
   din 11 octombrie 2017
   de modificare a anexei II(E) la Decizia 92/260/CEE în ceea ce privește cerințele pentru pesta cabalină africană pentru caii înregistrați admiși temporar din Algeria, Kuweit, Maroc, Oman, Qatar, Tunisia și Turcia și de modificare a anexei I la Decizia 2004/211/CE în ceea ce privește rubrica referitoare la Emiratele Arabe Unite din lista țărilor terțe și a părților acestora din care sunt autorizate importurile în Uniune de ecvidee vii și de material seminal, de ovule și de embrioni de ecvidee
   
      
         [notificată cu numărul C(2017) 6775]
      
   
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 92/65/CEE a Consiliului din 13 iulie 1992 de definire a cerințelor de sănătate animală care reglementează schimburile și importurile în Comunitate de animale, material seminal, ovule și embrioni care nu se supun, în ceea ce privește cerințele de sănătate animală, reglementărilor comunitare speciale prevăzute în anexa A punctul I la Directiva 90/425/CEE (1), în special articolul 17 alineatul (3) litera (a),
   având în vedere Directiva 2009/156/CE a Consiliului din 30 noiembrie 2009 privind condițiile de sănătate animală care reglementează circulația și importul de ecvidee provenind din țări terțe (2), în special articolul 12 alineatele (1) și (4), articolul 15 litera (a), articolul 16 alineatul (2), articolul 19 teza introductivă și articolul 19 literele (a) și (b),
   întrucât:
   
               (1)
            
            
               Directiva 2009/156/CE stabilește condițiile de sănătate animală pentru importul în Uniune al ecvideelor vii. Directiva prevede, printre altele, că se autorizează numai importurile în Uniune de ecvidee care provin din țări terțe care sunt indemne de pestă cabalină africană (PCA) timp de doi ani.
            
         
               (2)
            
            
               Decizia 92/260/CEE a Comisiei (3) stabilește condițiile de sănătate animală și certificarea veterinară pentru admiterea temporară pentru o perioadă mai scurtă de 90 de zile a cailor înregistrați. Anexa II (E) la decizia respectivă stabilește un model de certificat de sănătate pentru admiterea temporară a cailor înregistrați din țările terțe enumerate în grupa E, printre altele, din Algeria, Kuweit, Maroc, Oman,, Qatar, Tunisia și Turcia.
            
         
               (3)
            
            
               În conformitate cu Rezoluția nr. 27 (4) intitulată „Recunoașterea statutului privind pesta cabalină africană în țările membre”, adoptată de Adunarea mondială a delegaților Organizației Mondiale pentru Sănătatea Animalelor (OIE) la 23 mai 2017, Algeria, Kuweit, Maroc, Oman, Qatar, Tunisia și Turcia sunt incluse în lista țărilor membre ale OIE indemne de pesta cabalină africană.
            
         
               (4)
            
            
               Cerințele pentru izolarea înainte de export și pentru testele de depistare a pestei cabaline africane pentru caii înregistrați destinați admiterii temporare în Uniune ar trebui, prin urmare, să fie adaptate în modelul de certificat de sănătate pentru admiterea temporară a cailor înregistrați din țările terțe enumerate în grupa E din anexa II (E) la Decizia 92/260/CEE, ținând seama de statutul oficial OIE de țări indemne de pesta cabalină africană al Algeriei, Kuweitului, Marocului, Omanului, Qatarului, Tunisiei și Turciei.
            
         
               (5)
            
            
               Decizia 2004/211/CE a Comisiei (5) stabilește o listă a țărilor terțe și a părților din teritoriile acestora din care statele membre autorizează importurile în Uniune de ecvidee vii și de material seminal, de ovule și de embrioni de ecvidee.
            
         
               (6)
            
            
               Autoritățile competente din Emiratele Arabe Unite au solicitat autorizarea pentru importurile în Uniune de ovule și embrioni de ecvidee. Ele au transmis deja un certificat și un chestionar pentru aprobarea unei echipe de colectare și de producție de embrioni.
            
         
               (7)
            
            
               În conformitate cu articolul 5 din Decizia 2004/211/CE, statele membre autorizează importurile de ovule și de embrioni de ecvidee provenind din țări terțe sau părți ale țărilor terțe enumerate la coloanele 2 și 4 din anexa I la respectiva decizie din care sunt autorizate importurile cu titlu permanent de ecvidee înregistrate și de ecvidee pentru reproducție și producție. Emiratele Arabe Unite sunt deja incluse în lista de țări din care sunt admiși temporar caii înregistrați, sunt autorizate importurile de cai înregistrați, precum și importurile de material seminal de la cai înregistrați.
            
         
               (8)
            
            
               Deoarece Emiratele Arabe Unite îndeplinesc condițiile de sănătate animală pentru importurile de cai înregistrați și de material seminal provenind de la aceștia, iar autoritățile competente din această țară au furnizat informații suficiente cu privire la aprobarea unei echipe de colectare și de producție de embrioni, statele membre ar trebui să fie autorizate să importe ovule și embrioni de ecvidee provenind din țara respectivă.
            
         
               (9)
            
            
               Prin urmare, Deciziile 92/260/CEE și 2004/211/CE ar trebui modificate în consecință.
            
         
               (10)
            
            
               Măsurile prevăzute în prezenta decizie sunt conforme cu avizul Comitetului permanent pentru plante, animale, produse alimentare și hrană pentru animale,
            
         ADOPTĂ PREZENTA DECIZIE:
   Articolul 1
   Anexa II(E) la Decizia 92/260/CEE se modifică în conformitate cu anexa I la prezenta decizie.
   Articolul 2
   Anexa I la Decizia 2004/211/CE se modifică în conformitate cu anexa II la prezenta decizie.
   Articolul 3
   Prezenta decizie se adresează statelor membre.
   
      Adoptată la Bruxelles, 11 octombrie 2017.
      
         
            Pentru Comisie
         
         Vytenis ANDRIUKAITIS
         
            Membru al Comisiei
         
      
   
   
      (1)  JO L 268, 14.9.1992, p. 54.
   
      (2)  JO L 192, 23.7.2010, p. 1.
   
      (3)  Decizia 92/260/CEE a Comisiei din 10 aprilie 1992 privind măsurile sanitare și certificarea veterinară pentru admiterea temporară a cailor înregistrați (JO L 130, 15.5.1992, p. 67).
   
      (4)  http://www.oie.int/fileadmin/Home/eng/Animal_Health_in_the_World/docs/pdf/Resolutions/2017/A27_RESO_2017_AHS.pdf.
   
      (5)  Decizia 2004/211/CE a Comisiei din 6 ianuarie 2004 de elaborare a listei țărilor terțe și a părților din teritoriile acestor țări din care statele membre autorizează importurile de ecvidee vii și de material seminal, de ovule și embrioni de ecvidee și de modificare a Deciziilor 93/195/CEE și 94/63/CE (JO L 73, 11.3.2004, p. 1).
   
      ANEXA I
      Anexa II(E) la Decizia 92/260/CEE se modifică după cum urmează:
      
                  1.
               
               
                  în secțiunea III litera (d), prima liniuță se înlocuiește cu următorul text:
                  
                              „—
                           
                           
                              în țara de expediere
                              
                                          (i)
                                       
                                       
                                          fie într-un centru de izolare (3), fie,
                                       
                                    
                                          (ii)
                                       
                                       
                                          în cazul în care a fost expediat din Algeria, Kuweit, Maroc, Oman, Qatar, Tunisia, Turcia (1) sau Emiratele Arabe Unite, în localuri desemnate sub supraveghere veterinară oficială (3),”;
                                       
                                    
                        
            
                  2.
               
               
                  în secțiunea III punctul (i) a patra liniuță, subpunctul (ii) se înlocuiește cu următorul text:
                  
                              „(ii)
                           
                           
                              o singură dată, cu ajutorul unei probe sangvine prelevate în cele 10 zile care preced exportul, la …(5), cu rezultat negativ, în cazul în care trebuie să fie expediat din Algeria, Kuweit, Maroc, Oman, Qatar, Tunisia, Turcia (1) sau Emiratele Arabe Unite (3) (4);”.
                           
                        
            
   
      ANEXA II
      În anexa I la Decizia 2004/211/CE, rubrica referitoare la Emiratele Arabe Unite se înlocuiește cu următorul text:
      
         
                     „AE
                  
                  
                     Emiratele Arabe Unite
                  
                  
                     AE-0
                  
                  
                     Întreg teritoriul țării
                  
                  
                     E
                  
                  
                     X
                  
                  
                     X
                  
                  
                     X
                  
                  
                     —
                  
                  
                     —
                  
                  
                     X
                  
                  
                     —
                  
                  
                     —
                  
                  
                     X”